A O NE O ITSE? Segwagwa sa kwa Panama sa mmala wa gouta (Atelopus zeteki) se tsholetsa leoto la sone la kwa pele go ngoka digwagwa tsa bong bo sele le go tshosa baba ba sone MONNA mongwe o ne a sela pampitshana mo letorokong la terena e e yang kwa New York City. Pampitshana eo e ne e re, ‘Moya wa motho o a swa.’ Monna yono yo e neng e le moruti o ne a kgatlhiwa ke setlhogo seno mme a simolola go bala. O ne a gakgametse ka gonne o ne a ise a tsamaye a belaele thuto ya gore moya ga o swe. Ka nako eo o ne a sa kgone go bona gore pampitshana eno e ne e kwadilwe ke mang. Le fa go ntse jalo, o ne a fitlhela mabaka a a ntshitsweng mo go yone a utlwala, a dumalana le Dikwalo e bile tshedimosetso ya teng e tshwanelwa ke go ithutiwa ka tlhoafalo.